hu hu fr hu hu hu hu hu hu hu hu hu hu hu hu hu hu de hu es hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu ms de ms de it hu hu hu hu de hu nl hu en hu en hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Végrehajtható az Astra Biztosító felszámolása
Változtak a kötelező gépjármű-felelősségbiztosításról szóló jogszabályok
6400 Kiskunhalas, Sétáló u. 3. fszt. 7.
Hogyan és ki igényelhet ideiglenes rendszámot hazánkban? Milyen feltételei vannak?
Az ideiglenes rendszámtáblákat olyan önálló közlekedésre alkalmas munkagépekre és olyan járművekre lehet kiadni, amelyek Magyarországon még nem voltak forgalomban, vagy a forgalomból végleg ki lettek vonva, illetve olyanokra, melyeknek az állandó rendszámmal történő közlekedése valamely okból átmenetileg nem lehetséges.
Z betűjellel ellátott ideiglenes rendszámot akkor igényelhetünk, ha külföldre szeretnék el- vagy visszajuttatni forgalomba helyezés céljából olyan járművet, ami
Nem rendelkezik érvényes hatósági jelzéssel,
Magyarországon elveszett vagy megrongálódott a külföldi rendszáma,
A jármű még nem lett Magyarországon forgalomba helyezve, így rendszámmal sem rendelkezik.
Érvényességi idejét az ideiglenes forgalmi engedélyben jelzik, mely 30 nap.
E betűjellel ellátott ideiglenes rendszámtáblát az alábbi járművek esetekben lehet kérvényezni: Olyan járművek esetében, melyek nem rendelkeznek forgalmi engedéllyel és rendszámtáblával, azonban közúti forgalomban való ideiglenes részvételük indokolt. Mit is jelent ez?
Abban az esetben lehet kérvényezni, ha a jármű Európai Unión kívül eső tagállamban volt utoljára forgalomba helyezve és származás ellenőrzésre kötelezett. Mivel a származás ellenőrzés több hétig is eltarthat, erre az időszakra kérvényezhető az ideiglenes rendszám.
Továbbá olyan járművek esetében, melyek eredeti rendszámtáblája megrongálódott, elveszett vagy ellopták és ideiglenes pótlásra szorulnak.
Mindkét esetben igazolni szükséges a jármű tulajdonjogát, műszaki érvényességét és a kötelező biztosítás meglétét.
Az E rendszám érvényességi ideje szerepel az ideiglenes forgalmiban, de maximum 180 nap lehet.  A megrongálódott, elveszett rendszámtábla esetében az érvényességi idő az utángyártott rendszámtábla átadásáig tart, de legfeljebb 30 napig.
További fontos kitétel, hogy az E-rendszám és a hozzá tartozó ideiglenes forgalmi csak egyszer igényelhető, egy alkalommal adható ki, és csak Magyarországon használható.
Az M betűjellel ellátott ideiglenes rendszámot olyan forgalomba helyezésre nem kötelezett lassú járművekre lehet kiadni,
Melyek mezőgazdasági erőgépek és indítási naplót vezetnek.
A közúti közlekedés során igazolni kell az ideiglenes forgalomban tartási engedéllyel és az indítási naplóval a rendszámtábla használatának jogszerűségét, valamint a kötelező gépjármű-felelősségbiztosítás fennállását.
Az E-rendszámhoz hasonlóan, csak Magyarországon használható.
Érvényességi ideje 3 év, de ezt követően cserével lehet tovább használni.
A lényeg a P-rendszámról röviden összegezve:
Csak olyan cégek, egyéni vállalkozók és intézmények igényelhetik, akiknek fő tevékenységi köre a gépjármű kereskedelem, gépjármű javítás és/vagy a gépjármű gyártás.
Évente lehet igényelni, és éves bérleti díja van.
Biztosítás szükséges hozzá, és kötelezően kell vezetni indítási naplót is.
Olyan forgalomból kivont járműre lehet felszerelni, amely a közúti közlekedésre megfelelő állapotban van.
Az igénylést a kormányhivatalokban lehet kezdeményezni.
Forrás: 326/2011. (XII. 28.) Korm. rendelet
Minden jog fenntartva © 2013 Dél-Alföldi Bróker Kft.